[image: image1.png]



הכנסת
PAGE  
2
ועדת העבודה, הרווחה והבריאות
26/06/2017

הכנסת העשרים
מושב שלישי
<פרוטוקול מס' 549>
מישיבת ועדת העבודה, הרווחה והבריאות
יום שני, ב' בתמוז התשע"ז (26 ביוני 2017), שעה 12:55
<סדר היום:>
<צו התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018) (דחיית מועד תחילת פרק ב': אסדרת ענף התמרוקים), התשע"ז-2017>
נכחו:
<חברי הוועדה:> 
אלי אלאלוף – היו"ר

טלי פלוסקוב

חברי הכנסת:

שרן השכל

<מוזמנים:> 
	פרופ' אייל שוורצברג
	–
	מנהל מערך הרוקחות והאכיפה, משרד הבריאות

	ד"ר אסתי שלי
	–
	סגנית ראש חטיבת הטכנולוגיות הרפואיות, משרד הבריאות

	רינת בכר
	–
	מנהלת מחלקת התמרוקים, משרד הבריאות

	עו"ד נילי חיון
	–
	הלשכה המשפטית, משרד הבריאות

	קרולין חזן
	–
	צוערת, חטיבת הטכנולוגיות הרפואיות, משרד הבריאות

	אנואר חילף
	–
	הממונה על חוקיות היבוא, משרד הכלכלה והתעשייה

	שירה דימניק
	–
	אגף התקציבים, משרד האוצר


	יואב גזית
	–
	יו"ר ענף התמרוקים, התאחדות התעשיינים

	הדר מרלי
	–
	מנהלת ענף התמרוקים, התאחדות התעשיינים

	נורית הראל
	–
	יו"ר, פישר תעשיות פרמצבטיות בע"מ

	חביב פאר
	–
	בעלי פאר פארם בע"מ

	רון טיומקין
	–
	מנכ"ל, סולארוויו בע"מ

	רון שרוני
	–
	מנכ"ל, כל פרפיום בע"מ

	אריאל סילבר
	–
	אפי חורי הפצה

	מורן שקלאר
	–
	אפי חורי הפצה

	לירון הרשקוביץ
	–
	שדלן/ית (ריפבליק), מייצג/ת את כל פרפיום בע"מ

	מבשרת נבו
	–
	שדלנית (ריפבליק) מייצג/ת את יבואני הבשמים


<ייעוץ משפטי: >
ענת מימון

<מנהלת הוועדה:>
אתי שבתאי

<רישום פרלמנטרי:>
יעקב סימן טוב

<צו התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018) (דחיית מועד תחילת פרק ב': אסדרת ענף התמרוקים), התשע"ז-2017>
<היו"ר אלי אלאלוף:>
היום ה-26 ליוני 2017, ב' בתמוז התשע"ז, והשעה 12:56, ואני מודיע מראש שזה לעשר דקות.

צו התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018). הנושא של התמרוקים, אסדרת ענף התמרוקים, התשע"ז-2017. 
בבקשה. משרד הבריאות, יש לו בקשה.

<אייל שוורצברג:>
כן. אנחנו מבקשים לדחות את כניסת החוק לתוקפו לפרק זמן שנעשה בהסכמה של שר הבריאות ושר האוצר - - -

<היו"ר אלי אלאלוף:>
לא רק בהסכמה ביניהם, אלא לפי החוק.

<אייל שוורצברג:>
לפי החוק.

<קריאה:>
כן.

<אייל שוורצברג:>
כן.

אנחנו גם מבקשים להדגיש שאנחנו כתבנו מכתב מפורט, וגם שלושת החודשים הנוספים שניתנו לנו כרגע, לעניות דעתנו לא יספיקו. מדובר פה ברפורמה שהיא משמעותית, שמשרד הבריאות עובד עליה מספר שנים רב, הביא את כל בעלי העניין לידי דיון. אנחנו מדברים פה על קליטה של כ-20 ומעבר לכך תקנים חדשים שייבצעו את הפיקוח. תקנים שצריך לאייש אותם. תקנים שאנשים שצריכים ללמוד את המקצוע שלהם, שזה לוקח פרק זמן של הכשרה. יש כאן עניין של מערכות מחשוב מתקדמות, שצריך גם ללמד את בעלי העניין הנוספים כיצד לעשות בהם שימוש. שלא לדבר שצריך את אותם אנשים שאנחנו מבקשים לקלוט. אנחנו צריכים למצוא להם מקום, וכרגע יש בעיה אמיתית, במיוחד באזור ירושלים. אנחנו מבקשים להעביר את מרכז הכובד של היחידה הזאת לאזור המרכז, שם נעשה מרבית הפיקוח. ואני חושב שגם לחברים בהתאחדות התעשיינים וגם בארגונים אחרים יש מה להגיד על הנושא הזה, שהם מבקשים פרק זמן נוסף. אני חושב שזה יהיה לטובת כולם.

<היו"ר אלי אלאלוף:>
אוקיי. רק בוא נבקש מהנציגים האחרים לדבר, בבקשה.

<יואב גזית:>
שמי יואב גזית. אני יושב ראש ענף התמרוקים בהתאחדות התעשיינים. 

לא נותר לנו אלא להצטרף לבקשת משרד הבריאות כדי - - -

<היו"ר אלי אלאלוף:>
לא אמרתי כדי שתבינו שידינו כבולות. מפני שמראש, החוק מאפשר דחייה של שלושה חודשים.

<יואב גזית:>
אדוני, ברגולציה האירופית, נתנו שלוש וחצי שנים להתארגן לחקיקה הזאת. 42 חודש. עכשיו, אני רק אומר: התעשייה במצב שלה לא אפשרי, כי התקנות שהיו צריכות להיות מוגשות לא הוגשו, ואנחנו לא יודעים מה לעשות, כי אנחנו גם לא יודעים איך להתארגן כי אין תקנות.

<היו"ר אלי אלאלוף:>
אומרים לי שהתקנות נתקעו במשרד המשפטים. נכון?

<אייל שוורצברג:>
התקנות נמצאות.

<קריאה:>
- - -

<קריאה:>
יש בעיה עם חופש העיסוק.

<היו"ר אלי אלאלוף:>
אז אני רוצה להפריד בין אישור התקנות לבין ההיערכות אחר כך והיישום הזה. אז אפשר לעשות את הדברים בשלבים אחרי כן, אבל שיהיה ברור: לפי החוק היום מותר לנו להאריך רק בשלושה חודשים. זה מה שיש לי ביד. אני מצטער. תארו לכם שפרופסור אייל שוורצברג כבר עדכן אותי ושכנע אותי ואני מסכים איתו. חוק זה חוק. לפעמים הוא לא מספיק חכם, החוק שלנו, אבל הוא כזה. אני מתנצל על כך, אבל זו עובדה. אני יודע. אני יודע שזו - - -. זה לא מספיק, שלושה חודשים, אבל זה מה שיש לנו. והוא עוד לא סיפר לכם את הצרות שלו עם נציבות שירות המדינה. גם על זה יש לי מה לספר.

<יואב גזית:>
כן, אדוני, אבל התקנות הן התוויית הדרך לתעשייה איך להתנהג. עכשיו, מאחר ואין תקנות - - -

<אייל שוורצברג:>
התקנות יותקנו - - -

<נילי חיון:>
צריך להגיד שכבר קיבלו עותק.
<היו"ר אלי אלאלוף:>
התקנות – אומרים לי שהן מוכנות. היו במשרד המשפטים.

<קריאה:>
לא קיבלנו.

<היו"ר אלי אלאלוף:>
משרד המשפטים, בתוספת לבירוקרטיה שלנו, יש לו גם פסטיבל זמן שלו. אז בואו נחכה קצת. נראה את זה.

עוד מישהו רוצה להגיד דברים?

<נורית הראל:>
כן. רק לעניין התקנות – שאם החוק ייכנס לתוקף ולא יהיה לנו זמן היערכות, אז לא נוכל לעמוד בחוק. לכן, יכולה השפעתך לשחרר את התקנות האלה ממשרד המשפטים לא בדקה ה-90, שלא יאושרו בחופזה, אלא יאושרו אחרי דיון אמיתי.

<נילי חיון:>
אני אעדכן. אני - - -

<היו"ר אלי אלאלוף:>
אני מסכים איתך.

כן, בבקשה.

<נילי חיון:>
נילי חיון מהלשכה המשפטית, משרד הבריאות.
אני מעדכנת שאנחנו הפעלנו באופן ישיר לחץ על משרד המשפטים וביקשנו בקשה מיוחדת. הדבר הגיע לידי המשנה ליועץ המשפטי לממשלה, אבי ליכט, ואכן זה הועבר כבר עכשיו לרפרנטית שעובדת על זה, ואני מקווה. כבר יש לנו ישיבות עבודה איתה עוד השבוע, ואני מקווה שזה ייקח פחות זמן משחששנו, ושבמהלך יולי אנחנו כבר נוכל להגיש את זה לכם.

אז אם אנחנו נצליח עוד לפני סיום הפגרה לדון בתקנות, זה יהיה נהדר. ואנחנו גם מבקשים שבמידה וזה לא יצלח, שהוועדה תהיה מוכנה לארח אותנו גם במהלך הפגרה.

<היו"ר אלי אלאלוף:>
כן, בבקשה.

<יואב גזית:>
יש נקודה שאני חושב שהחוק לא נתן עליה את הדעת, וזה הוראות המעבר. כי בחוק כתוב שאם יש רישיון בר תוקף, אז ממשיכים לעבוד על פיו.

<היו"ר אלי אלאלוף:>
אתה תקבל תשובה במקום.

<יואב גזית:>
יש כנראה אלפי בקשות לרישיונות על סמך השיטה הקודמת. היינו לפחות רוצים שמה שכבר הוגש למשרד הבריאות לרישוי, שיטופל. שלא יהיה מצב שמצד אחד - - -

<היו"ר אלי אלאלוף:>
מה שאני יכול להבטיח, באמת, אחרי שנאשר את הדחייה הזאת – אנחנו גם נהיה יותר בתמונה כדי לבדוק אפשרות שהיישום יהיה בהדרגה. אנחנו נבדוק את כל הדברים האלה, יחד אתכם, ובאמת נעשה שלא נכביד עליכם ונגרום לכם לסבל ולהפסדים וכולי וכולי. אז אנחנו נעשה את זה.

כן, אדוני, התחייבתי אליך.

<קריאה:>
התקנות האלה - - - התקנות שכרגע עוד לא קיבלנו אותן, שעליהן אנחנו צריכים, המפעלים, להתבסס – אנחנו לא צריכים להדגיש את הצורך הזה. אנחנו נמצאים עכשיו בחודשי הקיץ ומיד יש לנו את החגים. עוד לא קלטנו עובדים, עוד לא הכשרנו אותם. אני לא אומר בשום פנים ואופן קשה לי להאמין שגם משרדי הממשלה וגם אנחנו, המפעלים, נוכל בחודשים הקרובים לעמוד בתקנים או בכלל בתקנות האלה.

כמו כן, הייתי מבקש ממשרד הבריאות לשתף אותנו בתקנות האלה, כי אנחנו הטייסים שמבינים את העסק הזה טוב-טוב ביום יום. ולהנחית עלינו תקנות שיהיה לנו מאוד קשה להתמודד איתן או שיהיו בהן עלויות בלתי הגיוניות – זאת לא השיטה.      

<היו"ר אלי אלאלוף:>
אוקיי. לי יש בקשה, המלצה: שתשבו ביניכם. אני בעד שתשבו ביחד ותבדקו אפשרות. אני מוכן ללכת עד לחקיקה נוספת כדי לקבוע את המועד המתאים ביותר ליישומה. אז תשבו ביניכם ותעשו את זה. 

<נילי חיון:>
הדבר דורש הסכמה של שר האוצר. 

<היו"ר אלי אלאלוף:>
אז אני קצת קרוב אליו. אני אשתמש בזה. בסדר?
<נילי חיון:>
- - -

<אייל שוורצברג:>
אנחנו רק רוצים לעדכן שתוך חודש ימים אנחנו נפסיק לקבל בקשות חדשות כדי בעצם להיערך לכניסה של - - -
<היו"ר אלי אלאלוף:>
אין בעיה.
<נורית הראל:>
זה מצב בלתי אפשרי מבחינת התעשייה. אם אתם מעוד חודש תפסיקו והתקנות ייכנסו לחוק עוד שלושה חודשים, מה נעשה חודשיים? לא נוציא מוצרים חדשים לשוק?

<אייל שוורצברג:>
- - - אנחנו נאפשר את התקופה הזו. תוציאי אותם - - -
<רינת בכר:>
אז תוציאי אותם עכשיו.

<נורית הראל:>
אני לא יודעת הכול מראש. בא לי לקוח חדש מחוץ לארץ, מבקש מוצר עם ריח או משהו - - - לא נעשה את זה?

<נילי חיון:>
לא, לא, לא. זה לא נכון, מה שאת אומרת.

<אייל שוורצברג:>
אבל זמן הטיפול הוא זמן - - -. אחר כך אנחנו נסביר לך את זה.

<היו"ר אלי אלאלוף:>
את הבעיות הטכניות - - - 

<נורית הראל:>
לא, זו לא בעיה טכנית. זו בעיה של - - -

<אייל שוורצברג:>
הגברת נורית הראל, אנחנו נסביר על זה. אתם לא תיפגעו מזה.

<היו"ר אלי אלאלוף:>
אבל הצהרה שלו לא מחייבת אותנו.
<שרן השכל (הליכוד):>
אני רק רוצה מילה קטנה.

<היו"ר אלי אלאלוף:>
כן, בבקשה, חברת הכנסת שרן השכל.

<שרן השכל (הליכוד):>
הדבר הזה משתק הרבה מאוד מהתעשיינים ומהיבואנים. משום שעד שהתקנות לא יוצאות, גם משרד הבריאות לא רוצה לאשר להם מוצרים חדשים.

<היו"ר אלי אלאלוף:>
חבר'ה, כאילו התקנות האלה נקבעו אתמול - - -

<נילי חיון:>
לא, לא, זה לא נכון.

<אייל שוורצברג:>
זה לא מדויק, מה שאת אומרת.

<קריאות:>
- - -

<טלי פלוסקוב (כולנו):>
- - - הארכה, חד משמעית. - - - נוספת עם הארכת זמן.

<היו"ר אלי אלאלוף:>
חבר'ה, אל תשכחו שבחוק נקבע - - -

<שרן השכל (הליכוד):>
אבל זו הארכה לשלושה חודשים ואז עוד שלושה חודשים ועוד שלושה חודשים. שבינתיים יעבדו על פי התקנות הקודמות. זה הכול. ולשם נכוון את - - -

<חביב פאר:>
בכל העולם זה שלוש שנים. שלוש שנים - - -

<היו"ר אלי אלאלוף:>
אוקיי.

כן, אדוני.

<רון טיומקין:>
אדוני היושב ראש, שמי רון טיומקין ואני מייצג את היבואנים המקבילים בתחום הבישום. חבורה שיושבת פה, מאחוריי.

התקנות האלה, שנחשפנו אליהן לפני כחודש, לא מאפשרות לנו לעשות יבוא מקביל לחלוטין. 

<נילי חיון:>
איך נחשפתם לפני כחודש?

<רון טיומקין:>
אנחנו נחשפנו לפני כחודש, סליחה. אנחנו תעשייה קטנה. אנחנו מהווים 10% מהשוק. נחשפנו בהפתעה מוחלטת לפני כחודש לתקנות דרקוניות שלא מאפשרות, ולא בסעיף אחד. בכל התקנות. היינו אצל מיטב משרדי עורכי הדין בישראל. אין סעיף אחד שיאפשר יבוא מקביל מהרגע שהתקנות ייכנסו לתוקף.
<אייל שוורצברג:>
אדון רון טיומקין, היום אנחנו מאפשרים יבוא מקביל. גם בתקנות החדשות אנחנו נאפשר יבוא מקביל. ולפי דעתי, לפני פרק זמן של כחצי שעה קבענו להידבר.

<רון טיומקין:>
אכן, כן.

<אייל שוורצברג:>
אז אני חושב שבוא נשאיר את זה - - -
<רון טיומקין:>
- - -

<היו"ר אלי אלאלוף:>
אני, ברשותכם, רוצה להעביר את ההחלטה שלנו. אז תקראי, בבקשה.

<ענת מימון:>
"בתוקף סמכותי לפי סעיף 3(א) לחוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018) התשע"ז-2016 (להלן – החוק), בהסכמת שר האוצר ובאישור ועדת העבודה, הרווחה והבריאות של הכנסת, אני מצווה לאמור:

דחיית מועד תחילת פרק ב' לחוק – 1. תחילתו של פרק ב' לחוק שעניינו אסדרת ענף התמרוקים תידחה בשלושה חודשים ותהיה ביום ט' בתשרי התשע"ח (29 בספטמבר 2017)".

<היו"ר אלי אלאלוף:>
אוקיי. מי בעד לאשר את הדחייה? מי נגד?

הצבעה

בעד – פה אחד
נגד – אין
נמנעים – אין
דחיית מועד תחילת פרק ב': אסדרת ענף התמרוקים, התשע"ז-2017, בשלושה חודשים של צו התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018, נתקבל. 
<היו"ר אלי אלאלוף:>
אני מתחייב לעשות בשלושת החודשים מספר ישיבות כדי לבדוק איך אפשר לאפשר לכם להתמודד עם הבעיות של - - -

<קריאה:>
תודה.

<היו"ר אלי אלאלוף:>
תודה רבה. הישיבה נעולה.

<הישיבה ננעלה בשעה 13:09.>

